Diari Oficial de la Generalitat Valenciana


Sumari del DOGV 8975, del 15-12-2020 (2020/10528)

RESOLUCIÓ de 3 de desembre de 2020, de la Conselleria d'Hisenda i Model Econòmic, per la qual s'autoritza una transferència entre programes i capítols en el pressupost de la Conselleria d'Agricultura, Desenvolupament Rural, Emergència Climàtica i Transició Ecològica, per import de 300.000 euros, per a la inclusió d'una nova línia de subvenció de concessió directa, prevista en el Decret 161/2020, de 23 d'octubre, del Consell. (Exp.12.019/20-138)
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8975

Data del DOGV
:   15-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/10882


Data del document
:   03-12-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 3 de desembre de 2020, de la Conselleria d'Hisenda i Model Econòmic, per la qual s'autoritza una transferència entre programes i capítols en el pressupost de la Conselleria d'Agricultura, Desenvolupament Rural, Emergència Climàtica i Transició Ecològica, per import de 300.000 euros, per a la inclusió d'una nova línia de subvenció de concessió directa, prevista en el Decret 161/2020, de 23 d'octubre, del Consell. (Exp.12.019/20-138) [2020/10586]  
Des de la declaració de la pandèmia per l'Organització Mundial de la Salut, el passat 11 de març, les administracions públiques, en l'àmbit de les seues competències, han hagut d'anar adoptant mesures i actuacions per a fer front a les conseqüències socials, econòmiques i productives derivades de la situació d'emergència de salut pública provocada per la Covid-19.  
Una vegada superat l'estat d'alarma, les conseqüències econòmiques persisteixen en la societat, i hi ha sectors que estan travessant una situació crítica, en aquest context i tenint en compte la repercussió que aquestes circumstàncies estan tenint en les explotacions ramaderes de producció de conills, per estar una part important del consum de carn de conill destinat a les reunions socials i al canal de la restauració i l'hostaleria, activitats que s'estan reduint considerablement tant per por de contagis com per ser l'activitat turística és pràcticament inexistent, així com el fet que la gran part d'aquestes explotacions estan situades en zones rurals en la qual les activitats alternatives són escasses. És per això que la Conselleria d'Agricultura, Desenvolupament Rural, Emergència Climàtica i Transició Ecològica ha considerat necessari i urgent establir una línia de subvencions de suport a aquest sector ramader, per a evitar la desaparició definitiva d'unes activitats econòmiques bàsiques per a les zones rurals de la Comunitat Valenciana i per a això el Consell el passat 23 d'octubre va aprovar el Decret 161/2020, d'aprovació de les bases reguladores i de concessió directa de subvencions a explotacions de producció de conills per la Covid-19.   
  
Les ajudes es concediran de manera directa, en aplicació del que es preveu en l'article 168.1.C de la Llei 1/2015, per concórrer raons d'interés econòmic, social i humanitari que justifiquen l'atorgament directe per la urgència a atendre les necessitats i combatre els efectes de la Covid-19 i tenen caràcter singular, derivat del caràcter excepcional i únic dels esdeveniments que les motiven.  
L'article 4 del Decret quantifica el total de les ajudes en 300.000 euros, a càrrec del capítol 4 del programa 714.80 Agricultura i ramaderia, i a la línia de subvenció que s'habilite, i remet, per a la seua dotació, a la tramitació de la corresponent modificació pressupostària. A aquest efecte, i considerant el que es disposa en el Decret llei 4/2020, del Consell, de mesures extraordinàries de gestió economicofinancera per a fer front a la crisi produïda per la Covid-19, la Conselleria d'Agricultura, Desenvolupament Rural, Emergència Climàtica i Transició Ecològica, proposa la seua inclusió i dotació, i que es finance mitjançant una transferència de crèdit des del capítol 6 «Inversions reals» del programa 711.10 Direcció i serveis generals de la Conselleria.  
A aquest efecte i en virtut del que es disposa en l'article 168.1 c) de la Llei 1/2015, d'hisenda pública, del sector públic instrumental i subvencions, en l'article 1 apartats 3 i 4 del Decret llei 4/2020, del Consell i en els articles 21, 23 i 24 de la Llei 10/2019, de pressupostos de la Generalitat per a l'exercici 2020, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar la minoració de crèdit en l'aplicació 23.19.03.348.06.6, per import de 300.000 euros.  
  
Segon  
Autoritzar un augment de crèdit en l'aplicació 55.86.90.166.38.2, per import de 300.000 euros, per a la inclusió, en l'annex de transferències i subvencions corrents del programa 714.80 Agricultura i ramaderia, d'una nova línia de subvenció de concessió directa amb les dades descriptives i per l'import que es detallen a continuació:  
Codi:: S8691 Denominació: Ajudes a les explotacions cunícoles, amb dificultats econòmiques per la suspensió de l'activitat per la Covid19  
Import: 300.000 Beneficiaris previstos: persones físiques i jurídiques incloses societats cooperatives, SAT i C.B. que siguen titulars d'una explotació cunícola.  
Mode de concessió: Descripció i finalitat: ajudes dirigides a pal·liar les dificultats ocasionades per la parada d'activitat d'altres sectors, però amb un impacte significatiu en les explotacions productores de conills, com a conseqüència de les mesures adoptades per la pandèmia de la Covid-19  
Concessió directa, art. 168.1 C) Llei 1/2015.   
Decret 161/2020, del Consell Aportació externa: 0  
Aportació GV:300.000   
Publicar dades: sí  
  
  
  
València, 3 de desembre de 2020.- El conseller d'Hisenda i Model Econòmic: Vicent Soler i Marco.